GARWRIAETH 


Billy Walliams, 


A 
HANNAH JOHNSON. 


'TR1GOLION siroedd Cymru 


Yn fawrion ac yn fân. 


O dewch yn nes i wrando 
Ar air neu ddau o gân, 
Cewch glywed genyf hanes 
Yn llyn mewn geiriau llawn, 
Am fab a merch fu'n caru 
Heb gel yn gywir iawn, 


Yr oedd y ferch foneddig 

Yn,berchen llawer iawn, 

O aur ac arian hefyd, 

A thiroedd llydain llawn 
Â'i glendid yn rhagori 

Ar ferched tre' a gwlad, 

A hi yn unig blentyn 

A fedda'i mam a'i thad. 


Hi roes ei bryd a'i ffansi, 
A'i bwriad oll i gyd, 
Ar garu mab i ffarmwr 
Heb fawr o bethau'r byd; 
Gwrthododd hi arglwyddi, 
Marchogion teg eu gwawr, 
Gan ddweyd mai “gwell yw cariad 
Na chyfoeth India fawr” 


'Nol iddynt hwy gyd-synio 
Briodi trwy fawr serch, 
Aeth rhywrai'n glau a'r newydd 
At dad a mam y ferch, 
A'r Sguire pan y clywodd 
A neidiodd ar ei draed, 
Fel un o'r dynion ffola 
Fu 'rioed o fewn i'r wlad, 











Danfonodâ am gwnstabliaid 
I ddal y feinir lon, 

Yn fuan gorfu iddi 
Ymddangos ger ei fron ; 

Fe dd'wedai mynai 'i danfon 

I ffwrdd i'r gwledydd pell, 

Os na wnai wrando'i gynghor, 
A matchio'n llawer gwell. 


- _ Pe b'ai chwi yn fy anfon 
I ffwrdd yn mhell o dir, 
Neu ngosod mewn tywyllwch 
Dan gloion dewrion dur, 
Ca'ech weled yn y diwedd 
Na fyddai'ch gwaith ond ffol, 
Mi gymra'm tynu'n ddarnau 
Cyn tynai 'ngeiriau'a ol, 
Hi gadd ei rhoi dan gloion 
Dros bedwar mis ar ddeg, 
A'i chadw mewn tywyllwch 
Heb fawr o chwareu teg ; 
Er cymaint boenwyd arni, 
Heb neb i wrandaw'i chwyn, 
Yr oedd hi'n foddlon marw 
Dan gloion er ei fwyn 
Dywedai'i thad os matchiai 
Ar Marchog teg ei wawr, 
Oedd berchen tai a thiroedd 
Ac aur ac arian mawr, 
Ca'i ryddid i ddod allan, 
A pharch a chlod yn siwr, 
On'd ê ca'i chadw yno 
A byw ar fara a dwr. 
. Pe bawn i'n cael fy newis 
O'r bonedd yn mhob lle, 
Ni chym'rwn neb wy'n nabod 
Yn briod ond efe; 
Fy anwyl dad rho'wch ryddid 
I mi gael dyfod ma's, 
'Does dim sydd well na chariad 
Ar wyneb daear las. ì 








Mi'ch cadwa niewn tywyllwch 

Tra paro nyddiau, 

Heb feddu cwys o'm daear 

Na dyfod byth i'm tŷ, 

Heb weled haul na lleuad 

Na llewyrch mewn un lle, 

Oni wnewch chwi roddi ffarwel 
MDros byth i'w gwmni e” 

' Dwy'n ceisio dim un' fodfedd 
O'ch tai a'ch tiroedd chwi 
Rwy'n foddlon fyn'd beb ddimau 
I bant oddiwrth eich tŷ 
Gwell genyf hela'm living 
Trwy 'r wlad o lei le, 

Na chael meddiannau'r deyrnas 
A cholli gwmp'ni e 

A'r mab'mhen pedair blynedd 
Dyfeisiai'r ffordd mewn brâd 
[I weithio coffin newydd 
Fel gallai dwyllo ei thad; 

A'r cwmp'ni aeth i*gladdu 

Y coffin hardd eì wedd 

Gan ddweud mae Billy Williams 
Yn gorwedd yn y bedd. 

Pan clywa'i thad roi Billy 

I orwedd yn y pridd. 

Fe gyrhaeddai'r agoriadau 

Gael tynu ei ferch yn rhydd, 
Gan ddweud mi fyna'ch matehio 
A'r Sguire teg o bryd 

Yr hwn a all eich cadw 

Fel duwies hardd o hyd. 

Os rho'wd y glân ei ddeurydd 
Ï orwedd yn y pridd. 

Er mwyn y mab mi rodia 
A'm dwylaw bach yn rhydd, 
Ond nid oes'i mi obaith 
Gael gwel'd ei wyneb mwy 
O gariad darfu iddo 
Ddioddef marwol glwy'. 











Y'mhen y tri diwrnod 
Cyfarfu'r mab a'r ferch 

Y seren fwyn garedig 

Oedd wedi tynu ei serch; 
Cofleidiai a chusanai 

Y gangen deg o bryd, 

P'le gwelwn ddau mor ffyddlon 
Yn caru o fewn y byd. 


Roedd well gan Hannah Johnson 


Gael gwel'd ei wyneb pryd, 

Na buasai'n cael meddianau 

Y ddaear yma i gyd; 

A'r dagrau o lawenydd 

Yn ffrydio ei dwy rudd fwyn, 

Ymunodd â'i hanwylyd 

I hyfryd fyw'n ddi gwyn. 
A'r Sguire pan y clywodd 

I'r rhai'n briodi eu dau, 

Dechreuodd rwygo ei ddillad 

Heb wybod beth a wnai; 

O falais at ei blentyn 

Fe dd'rysodd sens y dyn, 

Fe gym'rodd ddose o wenwyn 

Nesiddo ladd ei hun. 


Gwell fuasai iddo syrthio 
O flaen'r orseddfa gref, 
A llefain am faddeuant 
Ar Awdwr daear a nel; 
Roedd yntau'n gwrando'r gelyn 
Nes marw trwy fawr boen, 
A'i enaid ga'dd ro'i cyfrif 
O flaen yr addfwyn Oen. 
Cymerwch chwithau rybudd 
Pob un sy'n gwrando'r gân 
Am beidio rhwystro cariad 
Byth mwy i fyn'd y'mlaen, 
Waith nid oes dim ond angau 
I gael o fewn i'r byd 
AU rwystro dau fo'n caru 


Yn fyddlon fyn'd y'nghyd. 








